【戰況R11】呢隻跑開谷草 過來沙田重插綠格W！
2024年05月05日 18:37
東網電視
更多新聞短片
今日場地利放，去到尾場三班田草1400米，之前跑開快活谷嘅前領馬「飛輪步」，閘前狂落飛，由十餘倍著綠格打到落10倍開跑，雖然曾經走三疊，但入直路佢好韌，潘頓大熱門「巴閉仔」一路追布文，但都係難越雷池半步，「飛輪步」重插頂到尾大注夾中，有人大豐收了。
容天鵬照舊未有露面，佢頭馬數字上到25W，至於鞍上人布文今日輸足多駒後，去到尾場衰家食尾胡，頭馬數字上到50W，剛好係潘頓一半，今場布文潘頓Q則有$159。是場跑第3、4名係鄭俊偉嘅「晴王」及蔡約翰匹「鐵金剛」。
第11場賽果：5-3-1-8
二重彩賽果：5-3(最後賠率49)